ai4bharat/Pralekha huggingface dataset:
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں193.53 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا8.84 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
8,84,90,855
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں8.84 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت ماہی پروری، مویشی پروری و ڈیری
آبی قرنطینہ سہولت
ماہی پروری ، مویشی پالن اور ڈیری کے وزیر مملکت جناب پرشوتم روپالا نے آج راجیہ سبھا میں ایک سوال کے تحریری جواب میں اطلاع فراہم کی کہ آندھرا پردیش کی حکومت کی تجویز پر ماہی پروری کے محکمے ، ماہی پروری ، مویشی پالن اور ڈیری کی وزارت نے آندھرا پردیش کے وشاکھا پٹنم ضلع میں واقع نکاّ پلّی منڈالا کے بنگا رماّ پیٹا گاؤں ، میں لیٹو پینیس وناّ می  کے لئے آبی قرنطینہ سہولت  کے قیام کو منظوری دی ہے ۔ یہ آبی قرنطینہ سہولت حکومتِ آندھرا پردیش کے ذریعے ، اُس کے اپنے فنڈس سے قائم کی جائے گی ، جس کی مکمل طور پر ملکیت، انتظام و انصرام اور آپریشن بھی حکومتِ آندھرا پردیش کے تحت ہو گا ۔ اِسی طرح سمندری پروڈکٹس کی برآمدات سے متعلق ترقیاتی اتھارٹی ایم پی ای ڈی اے کی درخواست پر وزارت نے ، حکومتِ آندھرا پردیش کی ایماء پر راجیو گاندھی سینٹر فار ایکوا کلچر  ، ای پی ای ڈی اے کے ذریعے سالانہ ایک لاکھ ایس پی ایف لیٹو پینیس ونّامی کی پیداوار کے لئے آندھرا پردیش کے وشاکھا پٹنم ضلع کے نکاّ پلّی منڈالا میں بنگا رماّ پیٹا گاؤں میں ایس پی ایف بروڈ اسٹاک ملٹیپلی کیشن سینٹر  کے قیام کے لئے تفصیلی پروجیکٹ رپورٹ  تیار کرنے اور اس سے متعلق دیگر بنیادی سرگرمیوں کے لئے اصولی طور پر منظوری بھی دی ہے ۔ تاہم ، اس میں ایک شرط یہ ہے کہ کوئی بھی مالی مدد محکمے  کے ذریعے فراہم نہیں کی جائے گی ۔
۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔ ۔ ۔ ۔۔۔۔۔۔۔۔۔۔ ۔ ۔۔۔۔۔۔۔۔ ۔ ۔۔
( ش ح ۔ م ع ۔ ع ا (
U. No. 1231)
(Visitor Counter : 96
وزارت دفاع
ہندوستانی فوج میں شامل کئے جانے سے قبل الیکٹرک گاڑیوں کی نمائش
22 اپریل 2022 کو نئی دہلی میں وزیر دفاع جناب راج ناتھ سنگھ، چیف آف آرمی اسٹاف اور ہندوستانی فوج کے سینئر افسران کے سامنے الیکٹرک گاڑیاں  کی ایک نمائش کی گئی ۔ ٹاٹا موٹرز، پرفیکٹ میٹل انڈسٹریز کے الیکٹرک وہیکل مینوفیکچررز اور ریوولٹ موٹرز کے الیکٹرک گاڑیوں کی تیاری سے وابستہ افراد نے اپنی اپنی الیکٹرک گاڑیوں کی نمائش کی اور پچھلے کچھ سالوں کے دوران حاصل کردہ ٹیکنالوجی اور آپریشن کی وسعت کے بارے میں بتایا۔
وزیر دفاع نے حکومت کی پالیسیوں کے مطابق الیکٹرک گاڑیاں شامل کرنے اور قدرتی ایندھن پر انحصار کم کرنے کے بھارتی فوج کے اقدام کو سراہا ہے۔ حکومت کی ایف اے ایم ای I اور II کی پالیسی نے ہندوستان میں الیکٹرک گاڑی ماحولیاتی نظام کو برقرار رکھنے کے لیے بنیادی ڈھانچے کی ترقی کو زبردست فروغ دیا ہے۔ الیکٹرک گاڑیوں کے رواج میں سہولت فراہم کرنے کے لئے حکومت کی طرف سے الیکٹرک گاڑیوں کے لئے چارجنگ اسٹیشن قائم کرنے کے لئے لائسنس دیا گیا ہے۔
چیف آف آرمی اسٹاف جنرل ایم ایم نروانے کا ماننا ہے کہ نقل و حمل کے شعبے میں آنے والا دور الیکٹرک گاڑیوں پر انحصار کریں گااور ہندوستانی فوج کو، ایک ایسے وقت میں کہ جب دنیا کے بہت سے دیگر ممالک کی فوجیں ابھی بھی صرف الیکٹرک گاڑیاں متعارف کرانے پر غور وخوش میں مصروف ہیں ، ایک مشعل بردار بن کر سامنے آنا ہوگا اور اس ٹیکنالوجی کو اپنانے میں راہنمائی کرنی ہوگی ۔
چیف آف آرمی اسٹاف کی ہدایت پر، ڈائریکٹر جنرل آف سپلائیز اینڈ ٹرانسپورٹ  کو پریزائیڈنگ آفیسر کی حیثیت سے لیفٹیننٹ جنرل منوج کمار سنگھ یادو کے تحت ایک بورڈ آف آفیسرز کے سامنے تفصیلات پیش کی گئی تھیں تاکہ ہندوستانی فوج میں الیکٹرک گاڑیوں کے متعارف کرائے جانے کے لیے ایک مقررہ وقت کا روڈ میپ بنایا جا سکے۔
افسروں کے بورڈ نے اپنی سفارشات کو حتمی شکل دے دی ہے اور لیفٹیننٹ جنرل منوج کمار سنگھ یادو نے آج آرمی کمانڈروں کی میٹنگ کے دوران چیف آف آرمی سٹاف، آرمی کمانڈروں اور سینئر فوجی افسران کو الیکٹرک گاڑیوں کے منصوبہ بند طور پر متعارف کرائے جانے کے بارے میں آگاہ کیا۔ ابھی تک، ہندوستانی فوج تین زمروں میں یعنی کاروں، بسوں اور موٹر سائیکلوں میں الیکٹرک گاڑیاں خریدنے کا منصوبہ بنا رہی ہے۔
وزارت اطلاعات ونشریات
خوشی کی تلاش
قزاخستان کی فلم ہیپی نیس  53ویں ایفی ، گوا میں دکھائی گئی
’خوشی‘ ہمیں خواتین کے خلاف تشدد کی تلخ حقیقت کی طرف راغب کرتی ہے
نئی دہلی، 23نومبر، 2022/
وہ خوشی کا ماسک پہنتی ہے، لیکن وہ اپنے اندر ایک گہرا راز چھپائے ہوئے ہے!
گھریلو تشدد سے بچنے کے لیے عورت کی کیا قیمت ہے؟
عورت کے لیے بدکاری کا طوق اتار پھینکنے کی کیا قیمت ہے؟
خوشی کے نام سے، عسکر ازابائیف کی ہدایت کاری میں ایک عورت کے خوشی اور وقار کی تلاش میں سفر کی تصویر کشی کی گئی ہے۔ ہدایتکار عسکر ازبایف کی زیادہ تر فلمیں کامیڈی ڈرامے ہیں لیکن انہوں نے پہلی بار گھریلو تشدد جیسے حساس مسئلے پر تجربہ کیا ہے جو سامعین کے ضمیر کو بیدار کر سکتا ہے۔ہدایتکار نے یہ بات پی آئی بی کے زیر اہتمام ”ٹیبل ٹاکس“ سے خطاب کرتے ہوئے کہی۔ 53ویں ایفی ، گوا نے آج کہا کہ "ہم تشدد کی دنیا میں رہتے ہیں"۔
گھریلو تشدد کی اہمیت پر روشنی ڈالتے ہوئے جو فلم کا مرکزی موضوع ہے، ڈائریکٹر عسکر ازبایف نے کہا کہ خاندان معاشرے کا ایک اہم ادارہ ہے اور یہ سماجی مسائل کو روکنے میں بہت اہم کردار ادا کرتا ہے جو نسل در نسل منتقل ہوتے ہیں۔ 'یہ دراصل ایک شیطانی چکر ہے۔ انہوں نے کہا کہ یہ مسلسل بدسلوکی عورتیں اپنے خاندان میں کرتی ہیں اور یہ وقت کی ضرورت ہے کہ ہمارے معاشرے سے اس طرح کی سماجی برائیوں کو خت کیا جائے ۔'' قزاخستان میں خواتین کی صورتحال کے بارے میں پوچھے جانے پر ڈائریکٹر نے بتایا کہ خاندان میں خواتین کے پاس فیصلہ سازی کی اعلیٰ طاقت موجود ہے۔ معاشرہ خواتین پر انحصار کرتا ہے لیکن اس کے ساتھ ساتھ پدرانہ معاشرے میں صنفی مساوات دب کر رہ جاتی ہے۔
شریک پروڈیوسر انا کاچکو نے، جو ایفی ٹیبل ٹاک میں بھی موجود تھیں، کہا کہ وہ ان خواتین کی تعداد سے حیران رہ گئیں جنہوں نے فلم دیکھنے کے بعد ان سے اپنی کہانیاں شیئر کرنے کے لیے رابطہ کیا۔ 'اسکرپٹ اور کہانی کو بہت زیادہ لوگوں پر مرکوز اور سامعین کو مشغول کرنے کی ضرورت ہے۔ انہوں نے کہا کہ میرے لیے ایسی فلمیں بنانا بہت ضروری ہے جن کا سماجی اثر زیادہ ہو۔ انہوں نے یہ بھی بتایا کہ فلم ’خوشی‘ ان کے ملک کے حقیقی واقعات سے متاثر ہے۔
خلاصہ:
فلم قزاخستان کے ایک چھوٹے سے سرحدی شہر میں گھریلو تشدد کے ایک شیطانی دائرے کے بارے میں ہے۔ اس جوڑے کی شادی کو 23 سال ہوچکے ہیں جس کے دوران بیوی کو اس کے شرابی شوہر نے مسلسل زیادتی کا نشانہ بنایا۔ ان کی بیٹی کی شادی ہونے والی ہے اور وہ اپنی ماں کی طرح شادی کے جال میں پھنس جاتی ہے۔ کیا ان حالات سے نکلنے کا کوئی راستہ ہے؟ قیادت کون کرے گا؟ اس کے چہرے پر کافی مسکراہٹ ہے اور اپنے اثر انگیز کام کے لیے نارنجی لباس پہنتی ہے۔ اس کا فلسفہ "خوشی" برانڈ ہے، لیکن وہ ایک اداس ماحول میں رہتی ہے جہاں طاقت طویل عرصے سے غالب رہی ہے۔ یہ فلم دکھاتی ہے کہ بدگمانی سے آزاد ہونا کتنا مہنگا ہے۔
کاسٹ اور کریڈٹ:
ڈائریکٹر: عسکر ازبایف
اسکرین پلے: اسیم زاپشیوا، عسکر ازابائیف
پروڈیوسر: بیان میکساٹکیزی
شریک پروڈیوسر: انا کیچکو
ترمیم: ایسیٹ میمیروو
وزیراعظم کا دفتر
وزیر اعظم نے کمپاؤنڈ تیر اندازی میں چاندی کے تمغے کے لیے ابھیشیک ورما کی ستائش کی
وزیر اعظم جناب نریندر مودی نے ایشیائی کھیلوں میں کمپاؤنڈ تیر اندازی کے مردوں کے انفرادی مقابلے میں چاندی کا تمغہ جیتنے پر تیر انداز ابھیشیک ورما کو مبارکباد پیش کی ہے۔
جناب مودی نےایکس پر پوسٹ کیا:
"تیر انداز ابھیشیک کی شاندار کارکردگی۔
کمپاؤنڈ تیر اندازی کے مردوں کے انفرادی مقابلے میں چاندی کا تمغہ جیتنے پر مبارکباد۔ ان کی مہارت اور کھیل کا جذبہ روشن ہے، اور ہندوستان اس کامیابی سے بہت پرجوش ہے۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10494
(
وزارت اطلاعات ونشریات
‘ڈسپائٹ دی فوگ’فلم میں سنگین موضوعات کو چھیڑا گیا ہےجو یوروپ میں معمولی تعداد والے پناہ گزینوں کے گرد گھومتے ہیں: گوران پاسکل جیوک
‘ڈسپائٹ دی فوگ’فلم سے بھارت کے 50ویں بین الاقوامی فلم فیسٹول کاآغاز ہوا
نئی دہلی ،20 نومبر :بھارت کے 50ویں بین الاقوامی فلم فیسٹول کا آغاز گوا میں اٹلی کی فلم ‘ڈسپائٹ دی فوگ’ کی نمائش سے شروع ہوا۔ اس کے اداکاروں اور عملے کے ساتھ پریس کانفرنس سے خطاب کرتے ہوئے ڈائرکٹر گوران پاسکل جیوک نے ، جنہوں نے 44ویں بین الاقوامی فلم فیسٹول میں جیوری سربراہ کی خدمات انجام دی تھیں، کہا کہ اس فلم میں سنجیدہ موضوعات چھیڑے گئے ہیں جو یوروپ میں کم تعداد والے پناہ گزینوں کے گرد گھومتے ہیں۔ انہوں نے کہا ‘‘ یہ ایک جانی پہچانی کہانی ہے، اس موضوع پر پہلے سے ہی بہت سی فلمیں بن چکی ہیں لیکن یہ کہانی اس سلسلے میں ہے کہ یوروپ میں عوام پناہ گزینوں کو قبول کرتے ہیں یا نہیں اور زیادہ تر کیسوں میں وہ قبول نہیں کرتے۔ یہ فلم خطے میں غیرملکی افراد کے تئیں پھیلی ہوئی نفرت کے ضمن میں ایک استعارے کاکام انجام دیتی ہے۔
ہدایتکار نے اس فلم کو پناہ گزینوں کے مسئلے سے متعلق خود اپنے خیالات معلوم کرنے کیلئے استعمال کیا ہے۔ انہوں نے یہ بھی بتایا ‘‘ میں نے یہ بھی سوچا کہ میں اگر کسی لاوارث بچے سے ملوں تو کیا میں اسے اپنے ساتھ لے جاؤں گا؟ یا اسے چھوڑ دوں گا؟۔ اور اس طرح میں نے یہ کہانی تیار کی’’۔
ایک پروڈیوسر میرئیلا لی ساچی نے بھی کانفرنس سےخطاب کرتے ہوئے کہا کہ انہوں نے گوران کے کام کو سراہا ہے اور جب انہیں اس کا اسکرین پلے پڑھنے کا موقع ملا تو انہیں یہ بہت اچھا لگا۔ ساچی نے کہا ‘‘یہ فلم اصل دھارے کی فلم نہیں ہے لیکن یہ ایک سیاسی بیان ہے۔ اس فلم کے موضوع کے تحت یوروپ میں اور خاص طور پر اٹلی میں ایک بڑے مسئلے کے بارے میں بتایا گیا ہے جس میں دن بہ دن ابتری آتی جارہی ہے۔ مجھے یہ اچھا لگا کہ اس فلم کا انداز دستاویز نہیں ہے لیکن اس میں شاعرانہ طریقہ استعمال کیا گیا ہے’’۔
ایک چھوٹے اسٹار علی موسیٰ نے جنہوں نے اس فلم میں پناہ گزیں کا کردا ر ادا کیا ہے، کہا ،‘‘ مجھے خوشی ہے کہ گوران نے میری مدد کی۔ میں نے بڑے اداکاروں سے سیکھا کہ کس طرح فلم کو پروموٹ کیاجائے’’۔
جب ہدایتکار سے پناہ گزینوں کے معاملے کا حل ڈھونڈنے کے بارے میں پوچھا گیا تو انہوں نے کہا کہ سیدھا سیدھا راستہ یہ ہے کہ جنگیں تشکیل نہ دی جائیں۔ انہوں نے کہا ‘‘کوئی اپنا گھر ،اپنے دوست اور اپنی ثقافت نہیں چھوڑنا چاہتا’’۔
اس فلم میں ان پناہ گزینوں کی حالت زار دکھائی گئی ہے جو سڑکوں پر آوارہ گھوم رہے ہیں۔ فلم میں ایک ریستوراں کے منیجر پاؤلا کو ایک آٹھ سالہ بچہ ایک سرد راستے میں ملا ، اس نے اسے اپنے گھر لے جانے کا فیصلہ کیا ۔ ہدایتکار یہ جاننا چاہتا ہے کہ سماج اس بچے کی موجودگی کے بارے میں کیا ردعمل ظاہر کرتا ہے۔
سربیا کے انعام یافتہ ڈائرکٹر گوران جنہوں نے بے شمار فلموں میں کام کیا ہے ، دیو بھومی فلم کے بارے میں بھی بتایا جو انہوں نے بھارت میں تیا رکی تھی۔
اس فلم کو ایمیزن پرائم پر ڈسٹری بیوٹ کیا گیا ہے اور پوری دنیا میں اسے ایک کروڑ لوگوں نے دیکھاتھا۔ انہوں نے بتایا کہ انہیں بھارت سے کس طرح محبت ہوئی۔‘‘یہ بھارت کیلئے میرا محبت نامہ ہے، یہ اتراکھنڈ کے بارے میں ہے اور یہ ایک بہت ہی سیدھی سادی اور جذباتی کہانی ہے’’۔
قبائیلی امور کی وزارت
قبائلی امور کی وزارت کے ذریعہ قبائلی مصنوعات کی بازار تک رسائی کےلئے کئے گئے مختلف اقدامات
نئی دہلی،2فروری ،2022
قبائلی امور کی وزارت نے قبائلی لوگوں کے ذریعہ بنائے گئے مصنوعات کی بازار تک رسائی کو ممکن بنانے کےلئے مختلف اقدامات کئے ہیں ،جو مندرجہ ذیل ہیں:
- وزارت ریاستوں اور ٹرائیفیڈ کو قبائلی میلوں کا انعقاد کرنے کےلئے فنڈ مہیا کرتی ہے ،جہاں قبائلی فن کار اور دستکار اپنے مصنوعات کی نمائش اور فروخت کرسکتےہیں۔ ان میلوں اور نمائشوں کے ذریعہ مصوری،فن کاری اور دستکاری ،اورگینک مصنوعات میں ان کے روایتی کو فنکاری کو پیش کرنے کا موقع ملتا ہے اور ان کےلوک ڈانس کی منفرد قسموں ،نغموں اور پکوان سے ان کے نایاب ثقافتی ورثے کی جھلک دیکھنے کو ملتی ۔سال 2020-21 اور سال 2021-22 کے دوران ،کووڈ کی وبا کے پیش نظر ،ریاستوں اور ٹرائیفیڈ کو کووڈ رہنما خطوط پر عمل کرتے ہوئے ایسے فیسٹیول کا انعقاد کرنے اور ڈیجیٹل نمائشوں کو بھی تیار کرنے کی صلاح دی گئی ہے۔
- قبائلی امور کی وزارت ٹرائیفیڈ اور ریاستی حکومتوں کو انفراد طورپر قبائلی دستکاروں ،قبائلی سیلف ہیلپ گروپس ،تنظیموں ،ایجنسیوں ،قبائلیوں کے ساتھ کام کرنے والی غیر سرکاری تنظیموں پر مشتمل قبائلی سپلائرس کے ذریعہ بنائے گئے قبائلی مصنوعات کی بازار تک آسان رسائی کو ممکن بنانے کےلئے فنڈ مہیا کرتی ہے۔
- ٹرائیفیڈ ضلعی اور تحصیل سطح پر قبائلی دستکاری میلہ  کا اہتمام بھی کرتا ہے جس سے اندرونی قبائلی علاقوں میں رہنے والے قبائلیوں تک پہنچ سکے اور قبائلی فن اور دستکاری کو براہ راست ان سے حاصل کیاجا سکے۔اس پہل کے ذریعہ ،قبائلی فن کار وں کو ایک نمائشی مقام پر مدعو کی جاتا ہے جہاں وہ اپنے فن اور دستکاری کی مصنوعات کو پیش کرسکیں۔
- ٹرائیفیڈ ٹرائبس انڈیا شوروم ،ایگزیبیشن،آدی مہوتسو ،آن لائن ای کامرس پورٹل وغیرہ اپنے نیٹ ورکس کے ذریعہ قبائلی مصنوعات جیسے آرٹ اور کرافٹ اشیا کی براہ راست فروخت میں بھی مصروف ہے۔
ٹرائیفیڈ کے ذریعہ 2015 سے منعقد کئے گئے نیشنل ٹرائیبل فیسٹیول اور کارنیول
|
|
سال
|
|
تھیم
|
|
مدت
|
|
مقام
|
|
2015
|
|
نیشنل ٹرائبل فیسٹیول -ونج
|
|
13th – 18th فروری , 2015
|
|
اندرا گاندھی آرٹ اینڈ کلچر سینٹر نئی دلی
|
|
2016
|
|
نیشنل ٹرائبل کارنیول – 2016
|
|
25th – 28th اکتوبر, 2016
|
|
اندرا گاندھی انڈور اسٹیڈیم اور پرگتی میدان نئی دلی
|
|
2017
|
|
نیشنل ٹرائبل فیسٹیول 
|
|
16th – 30th نومبر, 2017
|
|
دلی ہاٹ ،آئی این اے ،سینٹرل پارک وغیرہ ،نئی دلی
|
|
2018
|
|
نیشنل ٹرائبل فیسٹیول 
|
|
16th – 30th نومبر, 2018
|
|
دلی ہاٹ ،آئی این اے ،نئی دلی
|
|
2019
|
|
نیشنل ٹرائبل فیسٹیول 
|
|
16th – 30th نومبر, 2019
|
|
دلی ہاٹ ،آئی این اے ،نئی دلی
|
|
2021
|
|
ٹرائبس انڈیا ،آدی مہوتسو
|
|
1st – 15th فروری , 2021
|
|
دلی ہاٹ ،آئی این اے ،نئی دلی
|
|
2021
|
|
ٹرائبس انڈیا آدی موتسو
|
|
16th - 30th نومبر, 2021
|
|
دلی ہاٹ ،آئی این اے ،نئی دلی
یہ معلومات آج راجیہ سبھا میں قبائلی امور کی وزیر مملکت محترمہ رینوکا سنگھ سروتا نے دی ہے۔
ش ح ۔ا م۔
U:992
(Visitor Counter : 57
کامرس اور صنعت کی وزارتہ
اپیڈانے جرمنی کے ساتھ ورچوئل خریدار فروخت کنندہ سے ملاقات کا اہتمام کیا
وزارت تجارت و صنعت کے تحت زرعی اور پروسیسڈ فوڈ پروڈکٹ ایکسپورٹ ڈویلپمنٹ اتھارٹی  نے متعدد برآمد اتی پروموشنل سرگرمیوں کے ذریعہ اپنے منصوبہ بند زرعی اور پروسیسڈ مصنوعات کی برآمد ات کو آسان بنا یا ہے۔
کووڈ- 19 وبائی دور کے دوران ، ایپڈا نے ورچوئل وسیلے کے ذریعہ زرعی مصنوعات کی برآمدات کو فروغ دینے کے لئے اپنی کوشش جاری رکھی۔ درآمدات کرنے والے ممالک کے ساتھ بیرون ملک مقیم ہندوستانی مشنوں کے تعاون سے متعدد ورچوئل خریدار فروخت کنندگان، ملاقاتوں کا اہتمام کیا گیا۔
اس سلسلے میں ، 25.11.2020 کو جرمنی کے درآمد کنندگان کے ساتھ ایک مجازی نیٹ ورکنگ میٹنگ کا اہتمام کیا گیا تھا تاکہ ملک سے تازہ پھل اور سبزیوں کی برآمدات کو فروغ دیا جاسکے۔ اس تقریب کا اہتمام اپیڈا نے سفارتخانہ ہندوستان ، برلن اور جرمن زرعی کاروبار اتحاد کے اشتراک سے کیا تھا ۔اس تقریب میں 70 سے زائد شرکاء نے شرکت کی۔
اس موقع پر ہندوستانی برلن سفارتخانے کی ، ڈپٹی ہیڈ آف مشن ، محترمہ پرمیتا ترپاٹھی ، ڈاکٹرانگاموتھو، چیئرمین اپیڈا اور محترمہ جولیا ہرنال ، چیئرپرسن ، جرمن ایگری بزنیس الائنس نے شرکاء سے خطاب کیا۔
چیئرمین ایپڈا نے اپنے خطاب میں ہندوستانی جی آئی اور نامیاتی مصنوعات کے ساتھ ساتھ پروسیسڈ مصنوعات کی صلاحیتوں پر بھی زور دیا۔ہندوستانی، برلن سفارتخانے کی ، ڈپٹی ہیڈ آف مشن ، محترمہ پرمیتا ترپاٹھی نے ہندوستانی باغبانی بڑی تعداد میں موجودگی اور ان کے منفرد ذائقہ اور خصوصیات پر زور دیا۔
یہ پروگرام ہندوستان کی طرف سے خصوصی طور پر انگور اور تازہ پھل اور سبزیوں کی برآمدات میں ہندوستانی زرعی مصنوعات کی مضبوط پر پیش کش پر مشتمل تھا ۔ جرمنی کی طرف سے ، جرمن مارکیٹ کی ضروریات اور توقعات پر پیش کشیں ہوئیں۔
اس پروگرام نے ہندوستانی زرعی مصنوعات پر جرمن خریداروں کے اعتماد کو مزید تقویت بخشنے اور برآمدات کو آسان بنانے کے لئے تازہ پھل اور سبزیوں کی برآمدات میں ہندوستان کی طاقت کو ظاہر کرنے کا ایک پلیٹ فارم مہیا کیا۔
۔۔۔۔۔۔۔۔۔۔۔۔۔۔


U.NO. 7610
(Visitor Counter : 129
اسٹیل کی وزارت
غیر ملکی منڈیوں میں اسٹیل تک رسائی
نئی دلی،14 دسمبر، 2022/حکومت نے مشرق وسطیٰ اور شمالی افریقہ کی مارکیٹ میں اور زیادہ رسائی کے لیے اور بھارت – یو اے ای سیپا کے فائدے حاصل کرنے کے لیے بہت سے اقدامات کیے ہیں۔ جن میں مندرجہ ذیل کچھ اقدامات شامل ہیں:
- حکومت نے جبل علی فری زون ، دبئی میں ڈی پی ورلڈ ایک باھرت مارٹ کے قیام کے امکانات تلاش کرنے کی پہل کی ہے تاکہ دبئی میں بھارتی برآمد کاروں یا کمپنیوں کی موجودگی کو آسان بنایا جائے جس کا مقصد دبئی کی دوبارہ برآمد کرنے کی صلاحیت کو مشرق وسطیٰ اور شمالی افریقہ تک وسعت دی جا سکے۔
- حکومت نے مختلف تجارتی نمائشوں میں برآمدات کے فروغ کی کانسلوں ای پی سی کے دوروں اور شرکت کو آسان بنایا جا سکے اور بائر – سیلر ملاقاتوں کو کاروباری تبادلوں کے لیے فروغ دیا جا سکے۔
- عالمی ایکسپو 2020 کے دوران متحدہ عرب امارات کے حالیہ دوروں میں اسٹیل کی وزارت کے وفد نے فرداً فرداً ملاقاتیں کیں اور اسٹیل تیار کرنے والی سرکردہ کمپنیوں ، صارفین اور لاجسٹکس صنعتوں کے ساتھ بات چیت کی۔ جس کا مقصد بھارت کے اسٹیل شعبے میں سرمایہ کاری کے موقعے تلاش کرنا، دونوں ملکوں کے درمیان اسٹیل کی تجارت میں اضافہ کرنے کے لیے اشتراک کے موقعے پیدا کرنا اور بھارت کی اسٹیل کی صنعت کی صلاحیتوں اور طاقت کو اجاگر کر کے بھارت – یو اے ای سیپا کے تحت سہولتوں سے زیادہ سے زیادہ فائدہ اٹھانا۔
یہ جانکاری اسٹیل اور دیہی ترقی کے وزیر مملکت جناب فگن سنگھ کلستے نے لوک سبھا میں آج ایک سوال کے تحریری جواب میں دی۔
۔۔۔
ش ح ۔ اس ۔ ت ح
U – 13811
(Visitor Counter : 58
وزیراعظم کا دفتر
وزیراعظم ، نریندرمودی کا معذوروں کے عالمی دن کے موقع پر پیغام
نئی دہلی ،03 دسمبر :معذورافراد کے بین الاقوامی دن کے موقع پر وزیراعظم ، جناب نریندرمودی نے کہاہے کہ آج معذوروں کے عالمی دن کے موقع پر ہم دویانگ  بہنوں اوربھائیوں کے لئے ایک جامع، قابل رسائی اورمساوی مستقبل کے تئیں کام کرنے کے اپنے عہد کو دوہراتے ہیں ۔ ان کے مختلف شعبوں میں کارنامے اورصبروحوصلے ہم سب کو تحریک دیتے ہیں ۔
ہنر مندی کے فروغ اور صنعت کاری کی وزارت
قبائلی نوجوانوں کوہنرمندبنانا
ہنرمندی کی ترقی اورانٹرپینیورشپ کے وزیر مملکت جناب راجیو چند شیکھرنے آج لوک سبھا میں ایک تحریری جواب میں بتایاکہ حکومت نے ملک بھر میں رہنے والے قبائلی نوجوانوں کی مجموعی ترقی کے لیے ایک کثیر الجہتی حکمت عملی اپنائی ہے جس میں ہنر کی تربیت کے لیے تعاون بھی شامل ہے۔ ہنر مندی کی ترقی اور انٹرپرینیورشپ کی وزارت  مختصر مدت کے ہنر کی ترقی کی تربیت اور دستکاروں کی تربیت کی اسکیم  فراہم کرنے کے لیے پردھان منتری کوشل وکاس یوجنا  ، جن شکشن سنستھان اسکیم اور نیشنل اپرنٹس شپ پروموشن اسکیم  کو انڈسٹریل ٹریننگ انسٹی ٹیوٹکے ذریعے قبائلی برادری سمیت سماج کے تمام طبقوں سے تعلق رکھنے والے نوجوانوں کو طویل مدتی تربیت کے لیے نافذ کر رہی ہے۔
قبائلی نوجوانوں کی کثیر جہتی ہنر مندی کے لیے ایک پائلٹ پروجیکٹ، ‘‘ویلج انجینئرز پروجیکٹ’’، کچھ ماہ قبل نیشنل اسکل ڈیولپمنٹ کارپوریشن   نے بھوپال میں تقریباً 200 انجینئروں کی پہلی کھیپ کے ساتھ شروع کیا تھا۔ اور اسے بتدریج تمام اضلاع میں پھیلایا جائے گا۔
مزید برآں، قبائلی امور کی وزارت ، جو ملک بھر میں درج فہرست قبائل  کی ترقی کے لیے پروگراموں کی مجموعی پالیسی، منصوبہ بندی اور رابطہ کاری کے لیے نوڈل وزارت ہے، قبائلی علاقوں میں پیشہ ورانہ تربیت کے لیے قبائلی ذیلی اسکیم کے تحت ‘خصوصی مرکزی امداد’ کی اسکیم کے تحت فنڈنگ سپورٹ فراہم کرتی ہے۔ اس اسکیم کا مقصد قبائلی نوجوانوں کی تعلیمی قابلیت، موجودہ معاشی رجحانات اور مارکیٹ کی صلاحیتوں کے لحاظ سے مختلف روایتی/جدید پیشوں میں مہارتوں کو اپ گریڈ کرنا ہے تاکہ وہ پائیدار روزگار حاصل کر سکیں یا خود کفیل بن سکیں۔
ایم ایس ڈی ای کی اسکیمیں ڈیمانڈ پر مبنی ہیں اس لیے اکثر اہداف مقرر نہیں کیے جاتے۔ تاہم، مندرجہ بالا تمام اسکیموں میں درج فہرست قبائل جزو کے ذریعے قبائلیوں کے لیے فنڈز کے استعمال کی لازمی فراہمی شامل ہے۔ مالی سال 23-2022میں پی ایم کے وی وائی اسکیم، جے ایس ایس اسکیم اور این اے پی ایس میں قبائلی ذیلی منصوبہ کے تحت فنڈ مختص کرنے کی تفصیلات ذیل میں دی گئی ہیں:

|
|
نمبرشمار
|
|
اسکیم
|
|
2022-23 کل بجٹ کا تخمینے
|
|
23-2022 بجٹ کے تخمینے

|
|
1.
|
|
پی ایم کے وی وائی
|
|
1442.00
|
|
111.12
|
|
2.
|
|
جے ایس ایس
|
|
200.00
|
|
15.16
|
|
3.
|
|
این اے پی ایس
|
|
170.00
|
|
13.16
تمام اسکیمیں جاری ہیں اورپورے ملک میں ہنرمندی مہیاکرارہی ہیں ۔
وزارت اطلاعات ونشریات
ہندوستان 48ویں ٹورنٹو انٹرنیشنل فلم فیسٹیول میں شرکت کرے گا اور ملک کی تخلیقی صلاحیتوں کا مظاہرہ کرے گا
ہندوستانی وفد ہندوستان کو تخلیقی مرکز، کہانی سنانے والوں کی سرزمین کے طور پر پیش کرے گا اور ملک میں فلم بندی کی آسانی کو فروغ دے گا
اس سال مئی میں 76ویں کانز فلم فیسٹیول میں کامیاب شرکت کے بعد، ہندوستان اپنی فلموں کو 7 ستمبر 2023 سے شروع ہونے والے 48ویں ٹورنٹو انٹرنیشنل فلم فیسٹیول  میں لے جانے کے لیے تیار ہے۔ اس سال، توجہ ہندوستان کو ٹیلنٹ، مواد اور تفریح کے ایک مرکز کے طور پر دکھانے پر مرکوز ہوگی۔۔ ٹی آئی ایف ایف میں سرکاری ہندوستانی وفد کی قیادت جناب پرتھول کمار، جوائنٹ سکریٹری ، وزارت اطلاعات و نشریات، حکومت ہند، اور منیجنگ ڈائریکٹر، نیشنل فلم ڈیولپمنٹ کارپوریشن  کریں گے۔ این ایف ڈی سی وزارت اطلاعات و نشریات کی نوڈل ایجنسی ہے جو ٹی آئی ایف ایف میں ہندوستان کی شرکت کا اہتمام کر رہی ہے۔
اپنے وسیع شراکتی منصوبے میں، ہندوستان ملک کی تخلیقی اور تکنیکی طاقتوں کو ظاہر کرنے کے لیے کئی سیشنز کی میزبانی کرے گا اور بین الاقوامی فریقوں کو ہندوستان کے ساتھ مل کر فلمیں بنانے اور ہندوستانی مقامات پر فلم بندی کی دعوت دے گا۔ ایک خصوصی اسپاٹ لائٹ سیشن، جس کا عنوان ہے، آؤ، ہندوستان میں فلم بناؤ ، ہندوستان کی فلمی پالیسیوں کو ظاہر کرنے کی کوشش ہےاور ملک میں فلم بندی کی آسانی کو فروغ دینے کے لیے بین الاقوامی برادری کے لیے ہندوستان کا سنگل ونڈو میکانزم بنایا جائے گا۔ ہندوستان اور کینیڈا کی سنیمائی کامیابیوں کے جشن کے طور پر، ممالک فیچر، شارٹ فلمز، اینی میشن پروجیکٹس، او ٹی ٹی مواد اور ویب پروجیکٹس جیسے ذرائع سے فلم سازی کی صلاحیت کو تلاش کرنے اور اسے فروغ دینے کی کوشش کرتے ہیں۔ شرکاء میں این ایف ڈی سی ، اونٹاریو کریٹس، ٹیلی فلم کینیڈا، ہندوستانی پروڈیوسرز اور کینیڈین پروڈیوسرز کے نمائندے شامل ہوں گے۔
ٹی آئی ایف ایف میں ہندوستان کی شرکت انڈیا پویلین کے افتتاح کے ساتھ شروع ہوگی جسے نیشنل انسٹی ٹیوٹ آف ڈیزائن، احمد آباد نے ڈیزائن کیا ہے۔ اسپاٹ لائٹ سیشن کے علاوہ، کہانی سنانے والوں کی سرزمین کے طور پر ہندوستان پر ایک سیشن اور بین الاقوامی معززین کے ساتھ کئی ملاقاتوں کا منصوبہ ہے۔
اس سال، چھ ہندوستانی فلموں کو ٹی آئی ایف ایف میں سرکاری انتخاب میں شارٹ لسٹ کیا گیا ہے۔ یہ ہیں، ترسیم سنگھ دھندوار کی ہدایت کردہ ڈیئر جسی، نکھل ناگیش بھٹ کی ہدایت کردہ کِل، کرن بولانی کی ہدایت کردہ تھینک یو فار کمنگ ، کرن راؤ کی ہدایت کردہ ، لوسٹ لیڈیز، جینت دگمبر سومالکر کی ہدایت کردہ سیتھل/اے میچ، آنند پٹوردھن کے ذریعہ وسودھیو کٹمبکم / د ی ورلڈ از فیملی ہے، سوسی گنیشن کی ہدایت کردہ دل ہے گرے فلم مارکیٹ سیکشن میں دکھائی جائے گی۔